27.6.2023
MT
Il-Ġurnal Uffiċjali tal-Unjoni Ewropea
C 225/5
1.
Il-Kumitat fil-qosor 1.
Il-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF) (“il-Kumitat”) huwa korp indipendenti stabbilit bir-Regolament (UE, Euratom) Nru 883/2013 tal-Parlament Ewropew u tal-Kunsill (1) (ir-“Regolament dwar l-OLAF”) sabiex isaħħaħ u jiggarantixxi l-indipendenza tal-OLAF billi jimmonitorja regolarment l-implimentazzjoni tal-funzjoni investigattiva tal-OLAF. 2.
Il-Kumitat huwa magħmul minn ħames esperti esterni indipendenti (“il-membri”), li huma maħtura għal ħames snin bi ftehim komuni bejn il-Parlament Ewropew, il-Kunsill u l-Kummissjoni Ewropea (2).
Il-membri jwettqu r-rwol tagħhom f’indipendenza sħiħa, u la jistgħu jfittxu u lanqas jieħdu struzzjonijiet minn kwalunkwe gvern jew istituzzjoni, korp, uffiċċju jew aġenzija tal-UE.
Il-Kumitat huwa appoġġat fil-ħidma tiegħu minn Segretarjat, li jaħdem fuq bażi permanenti taħt l-awtorità diretta tal-Kumitat, indipendentement mill-Kummissjoni, mill-OLAF jew minn kwalunkwe korp ieħor.
Is-Segretarjat għandu rwol ewlieni biex jiffaċilita u jikkontribwixxi għall-kompiti ta’ monitoraġġ tal-Kumitat. 3.
Minħabba n-natura tal-investigazzjonijiet tal-OLAF, ma huwa possibbli l-ebda rikors quddiem il-Qrati tal-UE kontra d-deċiżjoni tad-Direttur Ġenerali tal-OLAF li jiftaħ jew jagħlaq investigazzjoni.
Dan jagħmel lill-Kumitat de facto l-uniku entità li tista’ tissorvelja lill-OLAF u tiskrutinizza l-mod kif jitwettqu l-investigazzjonijiet.
Għaldaqstant il-Kumitat igawdi pożizzjoni privileġġata peress li jipprovdi lill-istituzzjonijiet tal-UE b’għarfien dwar il-funzjonament tal-OLAF abbażi tar-rwol ta’ monitoraġġ tiegħu, u jipprovdi garanzija li l-OLAF qiegħed jaġixxi fil-limiti tal-legalità u f’konformità mal-garanziji proċedurali applikabbli. 4.
Skont ir-Regolament dwar l-OLAF il-Kumitat huwa fdat bi rwol triplu: il-monitoraġġ regolari tal-funzjoni investigattiva tal-OLAF, l-assistenza lid-Direttur Ġenerali tal-OLAF fil-qadi tar-responsabbiltajiet tiegħu, u r-rappurtar lill-istituz­ zjonijiet tal-UE. 5.
B’mod partikolari, billi jimmonitorja regolarment l-investigazzjonijiet tal-OLAF, il-Kumitat ifittex li jiżgura li: (i) ma jkun hemm l-ebda interferenza esterna fil-funzjoni investigattiva tal-OLAF; (ii) id-deċiżjonijiet rilevanti kollha mid-DĠ jiġu adottati skont il-prinċipji ta’ legalità u imparzjalità u jkunu f’konformità kemm mal-Karta tad-Drittijiet Fundamentali tal-Unjoni Ewropea kif ukoll mal-garanziji proċedurali (3). 6.
Fit-twettiq tal-kompiti tiegħu, il-Kumitat (i) jindirizza lid-Direttur Ġenerali tal-OLAF opinjonijiet u rakkomandazz­ jonijiet, fejn xieraq, dwar l-attivitajiet investigattivi tal-OLAF, it-tul tal-investigazzjonijiet tiegħu, u r-riżorsi meħtieġa mill-OLAF sabiex iwettaq l-investigazzjonijiet tiegħu, kif ukoll (ii) jifformula osservazzjonijiet dwar l-abbozz tal-linji gwida tal-OLAF dwar proċeduri ta’ investigazzjoni (guidelines for investigation procedures, “GIPs”).
Meta joħroġ l-opinjonijiet u r-rakkomandazzjonijiet tiegħu l-Kumitat qatt ma jinterferixxi fit-twettiq tal-investigazzjonijiet li jkunu għaddejjin. 2.
Sena mimlija bidliet 2.1.
Struttura ġdida tal-Kumitat ta’ Sorveljanza 7.
L-Artikolu 15(2) tar-Regolament dwar l-OLAF jipprevedi li l-Kumitat ta’ Sorveljanza tal-Uffiċċju Ewropew Kontra l-Frodi jkun magħmul minn ħames membri indipendenti li jinħatru bi ftehim komuni bejn il-Parlament Ewropew, il-Kunsill u l-Kummissjoni.
Skont l-Artikolu 15(3) tar-Regolament dwar l-OLAF, il-mandat tal-membri tal-Kumitat ta’ Sorveljanza huwa ta’ 5 snin u ma jistax jiġġedded.
Tliet membri u żewġ membri jiġu sostitwiti b’mod alternat sabiex tiġi ppreservata l-ħila esperta tal-Kumitat ta’ Sorveljanza. 8.
Il-mandat ta’ żewġ membri tal-Kumitat ta’ Sorveljanza, is-Sa Grażyna Stronikowska u s-Sur Rafael Muñoz López-Carmona, intemm fit-12 ta’ Lulju 2021, u l-mandat tat-tliet membri l-oħra, is-Sur Jan Mulder, is-Sa Maria Helena Pereira Loureiro Correia Fazenda u s-Sa Dobrinka Mihaylova, intemm fit-22 ta’ Jannar 2022 (4).
(1)
(2) (3) (4)
L-Artikolu 15(2) tar-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1) kif emendat bir-Regolament (UE, Euratom) 2016/2030 u r-Regolament (UE, Euratom) 2020/2223.
Disponibbli wkoll fuq https://eur-lex.europa.
eu/legal-content/MT/TXT/?uri=CELEX:02013R0883-20210117 Sabiex tiġi ppreservata l-esperjenza mibnija fil-Kumitat, il-membri jridu jiġu ssostitwiti fuq bażi li talterna, f’konformità mar-Regolament (UE, Euratom) Nru 883/2013.
Fuq https://www.europarl.europa.eu/charter/pdf/text_en.pdf.
Skont l-Artikolu 1 tad-Deċiżjoni (UE, Euratom) 2016/1201 tal-Parlament Ewropew, tal-Kunsill u tal-Kummissjoni tat-13 ta’ Lulju 2016 li taħtar il-membri tal-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF) (ĠU L 198, 23.7.2016, p. 40).